**1 / OVS / 2024**

**Návrh kúpnej zmluvy**

v zmysle § 588 zákona č. 40/1964 Zb. občiansky zákonník v znení neskorších predpisov (ďalej len „OZ“)

medzi nasledovnými zmluvnými stranami

**Predávajúci:** Mesto Podolínec

Štatutárny zástupca: Mgr. Michal Marhefka, MBA – primátor mesta

Sídlo: Nám. Mariánske 3/3, 065 03 Podolínec

IČO: 00330132

DIČ: 2020526189

Bankové spojenie: VÚB, a.s.

IBAN: SK19 0200 0000 0026 0611 0051

 (ďalej len „predávajúci“ alebo „Mesto Podolínec“)

**a**

**Kupujúci (fyzická osoba):**

Meno a priezvisko: ....................................................

Rodné priezvisko: ....................................................

Dátum narodenia: ....................................................

Rodné číslo: ....................................................

Adresa trvalého pobytu: ....................................................

**Kupujúci (právnická osoba):**

Obchodné meno: ....................................................

Sídlo: ....................................................

IČO: ....................................................

Štatutárny orgán: ....................................................

(ďalej len „kupujúci“).

**I.**

**Úvodné ustanovenia**

Predávajúci č. 1 je výlučným vlastníkom pozemkov v k.ú. Pilhov, obec Mníšek nad Popradom:

* KN-E 848/5, druh pozemku: trvalý trávny porast, výmera pozemku: 1 912 m2.

**II.**

**Predmet zmluvy**

Na základe tejto zmluvy predávajúci predáva a kupujúci kupuje nasledovné pozemky:

* KN-E 848/5, druh pozemku: trvalý trávny porast, výmera pozemku: 1 912 m2,

ktoré sú vedené na LV č. 827 pre k.ú. Pilhov, obec: Mníšek nad Popradom. (ďalej len „predmet zmluvy“).

**III.**

**Kúpna cena a platobné podmienky**

1. Kúpna cena bola určená na základe obchodnej verejnej súťaže č. 1/2024, a to vo výške ......... €/m2, t.j. .................. € za celý predmet zmluvy.
2. Okrem kúpnej ceny uvedenej v odseku 1 sa kupujúci zaväzuje uhradiť správny poplatok spojený s návrhom na vklad do katastra nehnuteľností vo výške 66 €.
3. Kupujúci sa zaväzuje sumy uvedené v ods. 1 a 2 tohto článku zaplatiť v lehote 1 mesiacov odo dňa podpisu tejto zmluvy na bankový účet predávajúceho uvedený v záhlaví tejto zmluvy. Ako variabilný symbol sa uvedie číslo tejto zmluvy.
4. Do kúpnej ceny sa započítava zábezpeka, ktorú kupujúci zložil na účet predávajúceho v priebehu obchodnej verejnej súťaže.

**IV.**

**Návrh na vklad do katastra nehnuteľností**

1. Zmluvné strany sa dohodli, že návrh na vklad do katastra nehnuteľností podá predávajúci, pričom náklady spojené s vkladom práv do katastra nehnuteľností a ostatné súvisiace náklady bude znášať výlučne kupujúci.
2. Návrh na vklad do katastra nehnuteľností bude podaný až po úplnom zaplatení sumy uvedenej v čl. III. ods. 1 a ostatných súvisiacich nákladov podľa čl. III. ods. 2 tejto zmluvy.

**V.**

**Vyhlásenia zmluvných strán**

1. Zmluvné strany vyhlasujú, že pred uzatvorením zmluvy sa osobnou prehliadkou oboznámili so stavom predmetu zmluvy a predávajúci ho odovzdáva a kupujúci prijíma v stave, v akom stojí a leží v súlade s § 501 OZ.
2. Predávajúci vyhlasuje, že:
3. je oprávnený s predmetom zmluvy nakladať,
4. po uzavretí tejto kúpnej zmluvy predmet kúpy nescudzí, nezaťaží záložným právom alebo vecným bremenom, ani iným právom v prospech tretej osoby,
5. predmet kúpy neprenechal, a ani po podpísaní tejto zmluvy neprenechá do užívania tretej osobe.
6. V súvislosti s predmetom kúpy neboli uplatnené žiadne reštitučné nároky ani určovacie žaloby – v prípade, že by v budúcnosti takéto nároky boli uplatnené, zmluvné strany sa zaväzujú nahradiť druhej zmluvnej strane všetky náklady a nároky, ktoré jej takto mohli vzniknúť.
7. Zmluvné strany sa zaväzujú bezodkladne informovať ostatné zmluvné strany o akejkoľvek skutočnosti, ktorá by spôsobila, že vyhlásenia a záruky uvedené v zmluve by neboli pravdivé, úplné alebo presné.
8. Zmluvné strany sa zaväzujú bezodkladne vykonať kroky smerujúce k zápisu vlastníckeho práva do katastra nehnuteľností v prípade, ak by z akéhokoľvek dôvodu nebolo možné vykonať zápis na základe tejto zmluvy.
9. Kupujúci vyhlasuje, že má vyporiadané všetky záväzky voči predávajúcemu.

**VI.**

**Odstúpenie od zmluvy**

Predávajúci má právo odstúpiť od zmluvy, ak kupujúci ani v lehote 1 mesiaca odo dňa podpisu tejto zmluvy neuhradí kúpnu cenu uvedenú v čl. III. ods. 1 a ostatné súvisiace náklady podľa čl. III. ods. 2 tejto zmluvy.

**VII.**

**Záverečné ustanovenia**

1. Mestské zastupiteľstvo v Podolínci schválilo podmienky obchodnej verejnej súťaže č. 1/2024 v súlade s ustanovením § 9 ods. 2 písm. b) zákona č. 138/1991 zb. o majetku obcí v znení neskorších predpisov na svojom zasadnutí dňa 08.02.20224 uznesením č. \_\_\_\_/2024.
2. Zmluva nadobúda platnosť dňom podpisu zmluvnými stranami. Predávajúci je povinný zmluvu zverejniť do 10 pracovných dní od jej podpísania spôsobom stanoveným v § 5a zákona č. 211/2000 Z.z. o slobodnom prístupe k informáciám v znení neskorších predpisov. Zmluva nadobúda účinnosť deň nasledujúci po dni zverejnenia.
3. V prípade neúplnosti, čiastočnej neplatnosti alebo neúčinnosti niektorých ustanovení zmluvy nebude platnosť ostatných ustanovení dotknutá.
4. Zmluva sa vyhotovuje v 5 vyhotoveniach: 2 vyhotovenia pre Okresný úrad Stará Ľubovňa, katastrálny odbor, 1 vyhotovenie pre kupujúceho a 2 vyhotovenia pre predávajúceho.
5. Ustanovenia tejto zmluvy sú v súlade so všeobecne záväznými právnymi predpismi, neodporujú im, a ani ich nijakým spôsobom neobchádzajú.
6. Akékoľvek zmeny tejto zmluvy môžu byť vykonané len formou písomných číslovaných dodatkov k zmluve po vzájomnej dohode oboch zmluvných strán.
7. Zmluvné strany vyhlasujú, že si túto zmluvu pred podpísaním riadne prečítali, že bola uzatvorená po vzájomnom prejednaní jej obsahu podľa ich slobodnej vôle, určite, vážne a zrozumiteľne, a že zmluva nebola uzavretá v tiesni ani za nevýhodných podmienok, čo potvrdzujú vlastnoručnými podpismi.

V ................................., dňa ...............2024

 Mgr. Michal Marhefka, MBA

 primátor mesta kupujúci

 predávajúci